Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 254

5. Gyártóművi felügyeleti ellenőrzés A II. fejezet 2.1. pontjában foglaltak figyelembevételével, a Felügyelet gyártóművi felügyeleti ellenőrzést végez, a II. fejezet 2.1.2. pontjának megfelelő kérelemre, amelyhez a kérelmezőnek a gyártási típusengedélyt vagy biztonságtechnikai behozatali engedélyt és a bizonylatokat át kell adni a Felügyeletnek. 5.1. A gyártóművi felügyeleti ellenőrzéshez szükséges bizonylatok: 5.1.1. a porózus töltőanyag összetételének bizonylata, 5.1.2. az I. fejezet 3. pontja szerinti megjelölésekkel ellátott és porózus töltőanyaggal megtöltött palackok jegyzéke, 5.1.3. az acetilén töltetre való használatra engedélyezett, és az annak megfelelő fejezet szerint gyártott palack gyártóművi felügyeleti ellenőrzés igazolása. 1998/106. szám 5.2. Az ellenőrzés során a Felügyelet megállapítja, hogy, 5.2.1. a palackok az érvényes gyártási típusengedély, illetőleg a biztonságtechnikai behozatali engedélyben foglaltaknak megfelelnek-e, 5.2.2. a porózus töltőanyag összetétele megfelelő-e, 5.2.3. a gyártási előírásokat betartották-e, 5.2.4. megfelelő-e a porózus töltőanyag tömege, és ellenőrzi a térkitöltését a palackok 10%-án, 5.2.5. megfelelő-e a porózus töltőanyag kimunkálása a palack nyakban, valamint a zsugorodása (megengedett hézag a palack és porózus töltőanyag között) a palackvállban, az ellenőrzést a palackok 10%-án végzi el, 5.2.6. megfelelően végezték-e az oldószerrel megtöltött palackok tara tömegének meghatározását, az ellenőrzést a palackok 10%-án végzi el, 5.2.7. az 5.1.2. pont szerinti jegyzékben megadott adatok helyesek-e, ezt ellenőrzi minden palackon, 5.2.8. a 4. pont szerinti porozitás meghatározása megfelelő-e, 5.2.9. minden, ugyanazon típusú porózus töltőanyaggal ellátott, azonos névleges űrtartalmú, legfeljebb 200 db palackból álló vizsgálati tételből a Felügyeletnek egy darab palackot kell kiválasztani szúrópróbaszerűen a 3. pont szerinti porozitás vizsgálathoz. 5.2.10. Ha az 5.2 1—5.2.9. pont szerinti vizsgálati eredmények nem megfelelőek, nem adható ki a felügyeleti ellenőrzés igazolás. A nem megfelelő eredmények okát a gyártónak kell megkeresni a Felügyelet ellenőrzése mellett. 5.2.10.1. Ha a hiba a szárítási eljárásban volt, ismételt szárítási eljárást lehet alkalmazni. 5.2.10.2. Ha a hiba ismételt szárítási eljárással nem javítható, a palackokból a porózus töltőanyagot el kell távolítani, és új porózus töltőanyaggal kell ellátni. 5.2.11. Az 5.2.10.1. és 5.2.10.2. pontok szerinti tevékenység után meg kell ismételni az 5.2.1—5.2.9. pontok szerinti vizsgálatokat és ellenőrzéseket. 5.2.12. Ha a vizsgálatok és az ellenőrzések eredményei az ismételt eljárások után sem felelnek meg az engedély előírásainak, akkor a vizsgálati tételre a felügyeleti ellenőrzési igazolás nem adható ki. 5.2.13. Ha az ellenőrzések eredményei megfelelőek, akkor a Felügyelet kiállítja a melléklet szerinti felügyeleti ellenőrzés igazolást.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes